আর স্কটল্যান্ডের গুরুত্বপুর্ন নদী রিভার ফোর্থ অন্তত ১৮৯০ সাল পর্যন্ত এই ষ্টারলিং ক্যাসেলকে চারপাশ দিয়ে আগলে রেখে নিরাপত্তা দিয়েছে। শত শত বছরে এই ক্যাসেল বার বার স্কটিশ আর ব্রিটিশদের মধ্যে হাতবদল হয়েছে। এই ক্যাসেলেই রাজকীয় অনুষ্ঠানের মধ্যে দিয়ে রাজমুকুট পরেছেন স্কটিশ রাজা রানীরা।তাদের মধ্যে মেরী কুইনস অব স্কট বিশেষভাবে উল্লেখ্য। কুইন মেরী তার জন্ম থেকে আমৃত্যু এই দুর্গেই কাটিয়ে দিয়েছেন। আর এখন প্রাচীন এই দুর্গটি রক্ষনাবেক্ষনের দায়িত্বে আছে হিস্টোরিক এনভায়রোনমেন্ট অব স্কটল্যান্ড। লেখার একেবারে শুরুতেই বলছিলাম যে, আজকের গ্যাজেটনির্ভর আধুনিক মানুষকে বিষাদময় ইতিহাস আর টানে না। তারা চায় আনন্দময় ভ্রমন। তাই যখন অন্যান্য পর্যটকদের সংগে টিকেট কেটে স্টারলিং ক্যাসেলে ঢুকছি, তখন অবাক হয়ে দেখলাম টিকেটের সংগে দেয়া হিস্ট্রি রেকর্ডার আর হেডফোনে তেমন কারো আগ্রহই নেই। সবার হাতে রেকর্ডার আছে ঠিকই কিন্তু কেউই ঠিকমততো শুনছে না।